Limbažu novada PAŠVALDĪBA

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**PIELIKUMS**

Amata kandidātu vērtēšanas komisijas

09.06.2025. protokolam Nr. 3.13.1/25/11

**Limbažu novada bāriņtiesas**

**bāriņtiesas locekļa amata kandidātu**

**atlases atklātā konkursa nolikums**

**I. Mērķis un vispārīgie jautājumi**

1. Nolikums nosaka kārtību, kādā tiek organizēts atklātais konkurss uz Limbažu novada pašvaldības (turpmāk – Pašvaldība) iestādes “Limbažu novada bāriņtiesa” (turpmāk – Bāriņtiesa) bāriņtiesas locekļa amatu (turpmāk – Atlase), Atlases izsludināšanas un norises kārtību, kā arī pretendentu iesniegto pieteikumu vērtēšanas kārtību.
2. Atlases mērķis ir izvēlēties atbilstošāko un piemērotāko pretendentu bāriņtiesas locekļa amatam.
3. Atlases uzdevums ir izvērtēt pretendentu profesionālo sagatavotību un atbilstību prasībām bāriņtiesas locekļa amatam.
4. Atlase tiek izsludināta Pašvaldības mājaslapā [**www.limbazunovads.lv**](http://www.limbazunovads.lv), Nodarbinātības valsts aģentūras mājaslapā **www.nva.gov.lv**

**II. Atlases organizēšana un komisijas izveidošana**

1. Atlases organizēšanu, norisi un pretendentu iesniegto dokumentu izvērtēšanu nodrošina:
   1. Limbažu novada pašvaldības iestādes “Limbažu novada pašvaldības Centrālā pārvalde” struktūrvienības “Personāla vadības nodaļa” atbildīgais speciālists (turpmāk - Speciālists):
      1. Atlases pirmajā kārtā veicot pretendentu iesniegto dokumentu izvērtēšanu atbilstoši darba sludinājumā un nolikumā izvirzītajām prasībām – sagatavojot vērtējumu par katra pretendenta individuālo novērtējumu atbilstoši pirmās kārtas prasībām;
      2. Atlases pirmajā kārtā, atbilstoši Bāriņtiesu likuma 9.panta piektajā daļā minētajām, pieprasa ziņas no Sodu reģistra (ja ir saņemta informācija par to, ka pretendents ir sodīts, pretendents atlases otrajai kārtai netiek vērtēts).
   2. ar pašvaldības izpilddirektora lēmumu apstiprināta komisija (turpmāk – Komisija):
      1. Atlases otrajā kārtā veicot darba intervijas (tās var notikt gan klātienē, gan tiešsaistē) ar pretendentiem, kas tiek izvirzīti pēc pirmās kārtas, ievērojot 5.1.punktā noteikto vērtējumu – katrs Komisijas loceklis pēc darba intervijas par otrai kārtai izvirzīto pretendentu sagatavo individuālo vērtējumu;
      2. nepieciešamības gadījumā Komisijai (visiem Komisijas locekļiem vienojoties) nosakot trešo kārtu – praktisko uzdevumu risināšanu – katrs Komisijas loceklis veic trešajā kārtā izvirzītā pretendenta izpildītā uzdevuma vērtējumu atbilstoši trešās kārtas prasībām.
2. Komisijas darba organizēšana:
   1. izskata un izvērtē Atlases otrajai kārtai izvirzīto iesniegto pretendentu dokumentus;
   2. nosaka darba intervijas norises datumu, laiku, vietu un veidu, Speciālistam telefoniski paziņojot par to pretendentiem, kuri ir izvirzīti otrajai kārtai;
   3. veic darba intervijas, nepieciešamības gadījumā veicot trešās kārtas uzdevumu izvērtēšanu;
   4. darbu veic Pašvaldības telpās (Rīgas ielā 16, Limbažos, Limbažu novadā) klātienē vai tiešsaistē;
   5. pieņem lēmumu par atbilstošākā pretendenta izvirzīšanu bāriņtiesas locekļa amatam.
3. Komisijas sēdes tiek protokolētas. Protokolu paraksta visi klātesošie Komisijas locekļi.
4. Komisijas sēdes ir slēgtas. Komisijas sēdēs var tikt pieaicināti eksperti ar padomdevēja tiesībām.

**III. Atlases dalībnieki**

1. Atlasē var piedalīties pretendents:
   1. kurš ir Latvijas Republikas pilsonis vai nepilsonis;
   2. ir sasniedzis 30 gadu vecumu;
   3. kuram ir vismaz akadēmiskais bakalaura grāds vai profesionālais bakalaura grāds un 5. līmeņa profesionālā kvalifikācija, vai citu Latvijas izglītības klasifikācijā noteiktajam Eiropas kvalifikācijas ietvarstruktūras 6. līmenim atbilstošu kvalifikāciju pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā;
   4. kuram ir ne mazāk kā triju gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākuma pildīšanā;
   5. kuram ir valsts valodas zināšanas augstākajā līmenī;
   6. kuram ir nevainojama reputācija;
   7. uz kuru nav attiecināms neviens no Bāriņtiesu likuma 11. pantā noteiktajiem ierobežojumiem;
   8. par priekšrocību tiks uzskatīta apgūta Bāriņtiesu likuma 10.panta ceturtajā daļā noteiktā pamata apmācības programma, kas noteikta Ministru kabineta 2006.gada 5.decembra noteikumos Nr.984 “Noteikumi par bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa mācību programmas saturu un apmācības kārtību”;
   9. vēlama B kategorijas auto vadītāja apliecība;
   10. kuram ir šādas kompetences: labas komunikācijas un saskarsmes spējas; spēja strādāt paaugstinātas intensitātes apstākļos; spēja patstāvīgi organizēt savu darbu un strādāt komandā; spēja analītiski domāt, būt precīzam darbu izpildē; spēja pieņemt lēmumus un uzņemties atbildību; strādāt ar lielu informācijas apjomu; normatīvo aktu pārzināšana amatam noteikto uzdevumu īstenošanai.
2. Pretendenti noteiktajā termiņā nosūta pieteikumu, kas satur šādus dokumentus:
   1. profesionālās darbības aprakstu (CV);
   2. izglītību apliecinošu dokumentu kopijas;
   3. motivācijas vēstuli;
   4. valsts valodas prasmi apliecinoša dokumenta kopija (nepilsoņiem);
   5. apliecinājumu, ka uz pretendentu neattiecas Bāriņtiesu likuma 11.pantā noteiktie ierobežojumi ieņemt attiecīgo amatu;
   6. citus dokumentus, kurus pretendents uzskata par nepieciešamu pievienot.
3. Pieteikums jāiesniedz līdz **2025. gada 30. jūnijam, plkst. 17.00**

**IV. Pieteikumu izskatīšana, vērtēšanas kritēriji, lēmuma pieņemšana**

1. Netiek izvērtēti pieteikumi, kuri saņemti pēc darba sludinājumā un šī nolikuma 11.punktā noteiktā termiņa, kā arī nesatur visus nolikuma 10.punktā noteiktos dokumentus.
2. Pieteikumu ar norādi “Konkursam uz Limbažu novada bāriņtiesas locekļa amatu” var iesniegt:
   1. sūtot pa pastu tā, lai Limbažu novada pašvaldībā tas tiktu saņemts darba sludinājumā un nolikumā noteiktajā termiņā, norādot adresātu - Limbažu novada pašvaldība, Rīgas iela 16, Limbaži, Limbažu novads, LV-4001;
   2. Limbažu novada pašvaldības Klientu apkalpošanas centrā, Limbažos, Rīgas ielā 16 (1. stāvā);
   3. ar drošu elektronisko parakstu parakstītu, iesūtot e-pastā: [vakance@limbazunovads.lv](mailto:vakance@limbazunovads.lv)
3. Pirmajā kārtā Specialists pēc pieteikuma iesniegšanas termiņa beigām trīs darba dienu laikā atlasa tos pieteikumus, kuri satur visus pretendentu atlasei nepieciešamos dokumentus (10.punkts) un izvērtē iesniegto dokumentu atbilstību šajā punktā noteiktajiem vērtēšanas kritērijiem:

|  |  |  |
| --- | --- | --- |
| **Nr. P.k.** | **Vērtēšanas kritērijs** | **Atbilstība** |
| 1. | Latvijas Republikas pilsonis vai nepilsonis | Atbilst/neatbilst |
| 2. | Pretendents sasniedz 30 gadu vecumu | Atbilst/neatbilst |
| 3. | * 1. Pretendents ir ieguvis vismaz akadēmisko bakalaura grādu vai profesionālo bakalaura grādu un 5. līmeņa profesionālo kvalifikāciju, vai citu Latvijas izglītības klasifikācijā noteiktajam Eiropas kvalifikācijas ietvarstruktūras 6. līmenim atbilstošu kvalifikāciju pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā | Atbilst/neatbilst |
| 4. | * 1. Pretendentam ir ne mazāk kā triju gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā. | Atbilst/neatbilst |
| 5. | * 1. Prot valsts valodu augstākajā līmenī | Atbilst/neatbilst |
| 6. | * 1. Nevainojama reputācija | Atbilst/neatbilst |

1. Ja Speciālists konstatē, ka pretendents neatbilst kādai no 14.punktā minētajām prasībām, pretendents uz otro kārtu netiek aicināts.
2. Otrajā kārtā Komisija izvērtē pretendenta zināšanu atbilstību bāriņtiesas locekļa amatam, spēju sniegt kompetentas atbildes uz bāriņtiesas locekļa amatam specifiskiem jautājumiem (par darba sludinājumā norādītājiem kritērijiem u.c.), saskarsmes spējas, komunikācijas prasmes u.c. pēc šādiem kritērijiem, vērtējot punktu sistēmā (maksimālais punktu skaits otrajā kārtā – 23 punkti):

|  |  |  |
| --- | --- | --- |
| **Nr**. | **Vērtēšanas kritērijs** | **Punktu skaits** |
| 1. | Pretendenta kompetence un atbilžu kvalitāte uz jautājumiem, kas saistīti ar amata pienākumu pildīšanu | Līdz 7 punktiem |
| 2. | Pretendenta saskarsmes un sadarbības spējas, komunikācijas prasme un argumentācijas prasmes | Līdz 5 punktiem |
| 3. | Pretendentazināšanas par normatīvo aktu bāzi saistībā ar bērna vai aizgādnībā esošas personas tiesību un interešu aizstāvību un nodrošināšanu | Līdz 5 punktiem |
| 4. | Spēja strādāt paaugstinātas intensitātes apstākļos, spēja patstāvīgi organizēt savu darbu un strādāt komandā, spēja analītiski domāt, būt precīzam darbu izpildē, spēja pieņemt lēmumus un uzņemties atbildību, strādāt ar lielu informācijas apjomu (piemēri balstoties līdzšinējā darba pieredzē) | Līdz 5 punktiem |
| 5. | Bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļu apmācību programmas 192 stundu apjomā apguve | 1 punkts |

1. Pēc otrās kārtas Komisija vienas darba dienas laikā veic pretendenta izvērtēšanu un lemj par konkrētā pretendenta izvirzīšanu amatam.
2. Pretendenta atlases rezultātu veido otrajā kārtā iegūtā vērtējuma kopējais punktu skaits.
3. Ja vairāki pretendenti saņēmuši vienādu lielāko punktu skaitu, Komisija organizē trešo kārtu (praktiskais uzdevums), par kuras kārtību/kritērijiem vienojas/apstiprina visi Komisijas locekļi.
4. Par piemērotāko amata kandidātu tiek uzskatīts tas pretendents, kas saņem lielāko kopējo punktu skaitu.
5. Komisija var apstiprināt Atlases beigšanos bez rezultātiem.
6. Komisija pieņem galīgo lēmumu bez pretendentu klātbūtnes. Par rezultātiem Speciālists paziņo katram pretendentam elektroniski (e-pastā) trīs darba dienu laikā pēc lēmuma pieņemšanas.

**V. Noslēguma jautājumi**

1. Pretendentu atlases nolikums bāriņtiesas locekļa amatam sagatavots uz četrām lapām un tiek ievietots Pašvaldības mājaslapā [www.limbazunovads.lv](http://www.limbazunovads.lv)
2. Iesniegtie dokumenti pretendentam atpakaļ netiek izsniegti, izņemot gadījumu, ja pretendents viena mēneša laikā pēc Atlases pabeigšanas iesniegto dokumentu izsniegšanu pieprasa ar atsevišķu iesniegumu.
3. Pretendentu iesniegtajiem dokumentiem un Komisijas sēdes protokolam ir ierobežotas pieejamības statuss.
4. Pretendentam pēc rakstveida pieprasījuma iesniegšanas ir tiesības iepazīties ar Komisijas sēdes protokolu, iesniegumā norādot mērķi, kādam tas tiks izmantots.
5. Pašvaldība ievērojot fizisko personu datu aizsardzību, Pretendenta pieprasītos dokumentus izsniedz Dokumentu pārvaldības noteiktajā kārtībā.

Limbažu novada pašvaldības

izpilddirektors A. Ārgalis